‘ધ વર્જ’ના રિપોર્ટ અનુસાર, કેલિફોર્નિયા ડિપાર્ટમેન્ટ ઑફ મોટર વ્હીકલમાં Apple દ્વારા નોંધાવામાં આવેલા રિપોર્ટ અનુસાર, Appleની સેલ્ફ-ડ્રાઈવિંગ કાર એક સપ્તાહ પહેલા સન્નીવેલમાં દુર્ઘટનાગ્રસ્ત થઈ ગઈ હતી. જોકે, એવું નથી લાગી રહ્યું કે, આના માટે Apple જવાબદાર છે કારણ કે, તે વખતે સૉફ્ટવેર કામ કરી રહ્યું હતું. કંપની હાલમાં કેલિફોર્નિયામાં ઘણી લેક્સસ SUVનું પરીક્ષણ કરી રહી છે. રિપોર્ટ અનુસાર, દુર્ઘટના સમયે કાર ઑટોનોમસ મોડ પર હતી, આવા સમયે કારને પાછળથી Nissanની કારે ટક્કર મારી. દુર્ઘટનામાં બંને કાર્સને નુકસાન થયું. જોકે, અંદર બેઠેલા લોકોને કોઈ ઈજા થઈ નથી.